google/wiki40b huggingface dataset:
2083 – A European Declaration of Independence

2083 – A European Declaration of Independence (norsk: 2083 – En europeisk uavhengighetserklæring) er dels en  tekstsamling, dels et selvbiografisk arbeid, samlet og skrevet av Anders Behring Breivik. Dokumentet ble sendt ut til over tusen utvalgte mottagere 22. juli 2011, rett før terrorangrepene i Oslo og på Utøya samme dag. Det er dels en redegjørelse for Breiviks motiv for å begå terrorangrepene og hans oppfatning om at muslimer bør deporteres fra Europa, og dels en dagboklignende redegjørelse for hvordan han planla angrepene.
I media er verket omtalt som et manifest, mens Breivik i teksten viser til det som et kompendium. Ifølge verket selv er redaktør og hovedforfatter Andrew Berwick, en anglisering av Anders Behring Breivik. Det er skrevet på engelsk.
Manifestet er på 1 518 sider og består både av materiale originalt skrevet av Breivik, materiale skrevet i helhet av andre personer og materiale skrevet av andre personer hvor Breivik har foretatt mindre endringer i teksten. Tittelen er inspirert en artikkel av bloggeren Fjordman – Native revolt: A European Declaration of Independence. Årstallet 2083 er en henvisning til at alle muslimer vil deporteres fra Europa det året ifølge Breivik, 400 år etter at tyrkerne tapte Slaget ved Wien. Tekstsamlingen inneholder blant annet 39 tekster som i sin helhet er kopiert fra Fjordmans blogg. Samlingen kopierer enkelte steder uten å angi kilde manifestet til «Unabomberen», Theodore Kaczynski, hvor ordene «leftist» (venstreorientert) er byttet ut med «cultural Marxist» (kulturmarxist) og «black people» (svarte folk) med «muslims» (muslimer). 
I del tre av dokumentet, i en tilnærmet dagbok-fremstilling, forklarer Breivik hvordan han planla terrorangrepene. De siste sidene inneholder flere bilder av Breivik der han poserer i ulike antrekk. Inntil politiet slapp andre bilder av Breivik, ble noen av disse hyppig brukt i medias dekning av terrorangrepene og den påfølgende etterforskningen og rettsmøtene.
Elisabeth Skarsbø Moen

Familie

Skarsbø Moen har tre barn med forfatter og forlegger Vidar Kvalshaug. Hun er skilt og bosatt i Oslo.

Utdannelse

Skarsbø Moen er bachelor i idéhistorie fra Universitetet i Oslo.  
Hun tok eksamen på mastergradnivå i Flermedial ledelse ved Handelshøyskolen BI i 2009. Til eksamensoppgave i Flermedial ledelse skrev hun om «Sosiale medier, valgkampen og VG», sammen med kollega Arild Myhre.
Etter å ha tatt eksamen ved Handelshøyskolen BI jobbet hun i VG Mobil i oppstartsfasen av VG+, som er VGs digitale betalte plattform. Hun har bidratt til å forme og å gjennomføre VGs publiseringsstrategi «digitalt først».

Verv

Hun var medlem av Møre og Romsdal AUFs fylkesstyre 1988–1990, leder i Operasjon Dagsverk i Møre og Romsdal 1989–1990, medlem av NGS Møre og Romsdals fylkesstyre 1989–1990, politisk sekretær i AUF 1990–1991, medlem av NGS' sentralstyre 1990–1991, medlem av Operasjon Dagsverks hovedkomité 1990–1991 samt vikarierende landssekretær i Europeisk Ungdom i 1992.

Journalistkarriere

Elisabeth Skarsbø Moen har mer enn 20 års erfaring fra norsk presse. Hun var journalist i Universitas 1993, nynorskpraktikant i NRK Møre og Romsdal i 1993, vikarierende programsekretær i NRK Møre og Romsdal 1994–1995, sommervikar i Dagsnytt i NRK i 1995 og vikarierende programsekretær i Dagsnytt fra 1995.
Hun startet i VG som politisk journalist 1997 etter fire år i NRK. Hun kom til VG etter å ha avslørt pengesløsingen i Johan Jørgen Holst minnefond, som ble opprettet etter Oslo-avtalen. I VG var hun tilknyttet samfunnsavdelingen, reportasjeavdelingen og politisk avdeling. Skarsbø Moen var sentral i avdekkingen av statsråd Victor Normans ureglementerte bruk av penger til representasjon, som til slutt bidro til at han måtte forlate statrådsposten. Hun dekket også lederstriden i Arbeiderpartiet mellom Thorbjørn Jagland og Jens Stoltenberg, og bidro til avsløringen av Fremskrittspartiets "reisekasse". Hun dekket EU-utvidelsen til Øst-Europa og konflikten i Nord-Irland. I 2009 ble hun ansatt i nyopprettet stilling som debattredaktør i avisen. Skarsbø Moen var kanskje mest kjent som politisk kommentator i VG, og Dagbladet kåret henne i 2009 til Norges tredje mest innflytelsesrike kommentator. Hennes siste stilling i VG var som debattredaktør.
Skarsbø Moen var leder av Stortingets presselosje i tre år inntil desember 2013.

Kuriosa

I 2012 var hun også med i NrK-programmet Trygdekontorets satireserie «Parasite Motel».
Shwesarye-demningen

Shwesarye-demningen er en demning med et vannkraftverk under utbygging i elva Chindwin, ei sideelv til Irrawaddy, i Myanmar (Burma).
Totalt installert vannkrafteffekt blir 600 MW. Dette blir et av verdens 420 kraftigste vannkraftverk.
Borgeravis

En borgeravis er en avis hvor innholdet er et resultat av Borgerjournalistikk.  I en borgeravis er innholdet brukergenerert og ikke produsert av en fast stab av profesjonelle journalister.
Eksempler på borgeraviser er: Wikinews, OhmyNews og iReport.com
Kinabatangan

Byen

Byen Kinabatangan ligger i innlandet, ved elven Kinabatangan, og har 10 256 innbyggere.
My Little Pony

My Little Pony, iblant forkortet MLP, er merkenavn på en populær serie leketøy, i form av små, fargerike ponnifigurer i plast, samt flere TV-serier og spinoff-produkter med disse figurene. Leketøyet blir markedsført og laget av den amerikanske leketøysprodusenten Hasbro. Selv om produktnavnet betyr «Min lille ponni» på norsk, har en både i Norge og andre land beholdt det engelske originalnavnet. Da leketøyet kom i salg tidlig på 1980-tallet, ble markedsføringen rettet mot små jenter som målgruppe.

Historikk

My Little Pony kom på markedet som Earth Ponies i 1982 og fikk tilhørende klær utover på 1980-tallet. Til å begynne med var ponnien kun å finne med samlede ben og i fullvoksen ponnivariant. Senere har det kommet babyponnier og oppreiste og sittende varianter. Gjennom åra har det også kommet oppdaterte formvarianter tilpasset aktuelle leketøystrender. I dag fås ponnien med glitter både på kropp og i håret. Den amerikanske varianten har et eget My Little Pony-merke under den ene hoven i tillegg til et hjerte som er synlig på selve hoven. My Little Pony omfatter også Ponyville, minifigurer med hus, kjøretøy, karuseller og liknende. 
My Little Pony har også blitt markedsført gjennom fire tegnefilmserier for fjernsyn, kinofilmene My Little Pony: The Movie (1986) og My Little Pony: The Movie (2017) og flere andre salgsvarer med utgangspunkt i figurene.
Med TV-serien My Little Pony: Vennskap er ren magi fra 2010 har det i tillegg til småjenter oppstått en ny, stor og uventet tilhengerskare på internett, en gruppe som selvironisk kaller seg «bronier» (bronies, i entall brony) og hovedsakelig består av ungdommer fra 13 til 35 år, særlig menn.
Stamsvik

Stamsvik er en sted og en grunnkrets i Steigen kommune i Nordland. Grunnkretsen har 83 innbyggere (2013). Stamsvik har i likhet med Batterie Dietl, rester etter kanonr og en festning. I Stamsvik holder foreningene Ytterstrand skytterlag, IL Løken og Hjartøyas venner til. I Stamsvik finnes også er skiskytteranlegg, som har fasiliteter til å arrangere NM-arrangementer og som drives av IL Løken. Arrangementet Foldstrand-dagan arrangeres i Stamsvik arrangeres om sommeren annethvert år.
Arsakes II av Partia

Liv og virke

På grunn av forvirringen med navn er rekken for etterfølgelse av partiske konger svært uklart. Arsakes II synes å ha arvet tronen i Partia av enten Arsakes I og/eller Tiridates I som antagelig var henholdsvis hans far og onkel (og som styrte samtidig). Men det er mulig at Arsakes II ikke var nevø av Tiridates I, men hans sønn. Slekten, akamenidedynastiet, er oppkalt etter den første kongen som betraktes som grunnleggeren, Arsakes I. Problemet er at påfølgende konger har en tendens til også å kalle seg for Arsakes ved kroningen, således åpne opp for forvekslinger.
I 209 f.Kr. ble Partia angrepet og erobret av det gresktalende naboriket Selevkideriket ved Antiokos III den store. Partia hadde tidligere ligget i strid med sin mektige nabo, særskilt i 247 f.Kr. Arsakes II anmodet om fred etter at han ble beseiret på slagmarken ved Labusfjellet (Lamavu). Før seieren hadde Antiokos III okkupert den partiske hovedstaden Hekatompylos (dagens iranske by Qumis, presset seg videre mot Tagae i nærheten av Damghan. Som følge av nederlaget til Arsakes II kunne Antiokos III gå vestover mot Hyrkania, et område ved sørøstkysten av Det kaspiske hav, og erobret Tambraks og deretter Syrinks som ble tatt etter beleiring.
Fredsbetingelsene som Arsakes II måtte akseptere innebar at han ble Selevkiderikets klientkonge i en vasallstat, bestående av Partia og Hyrkania. Antiokos III den store reiste deretter vestover hvor han ble innviklet i en krig med Romerriket og således overlot stort sett Partia til seg selv.
Arsakes ble etterfulgt av sin fetter Friapitios i 185 f.Kr.
Alstadhaug kirke

Historie

Alstadhaug kirke er en av flere fylkeskirker. Disse kirkene ble trolig bygd på beskjed fra kongen. Alstadhaug er en av fire fylkeskirker i det gamle Inntrøndelag. De andre ligger på Verdal, Mære og Sakshaug. Det kalles fylkeskirker, men fylkene i middelaldren var mindre enn de nåværende. Alstadhaug kirke skulle tjene folk i det gamle Skeynafylket, altså Skogn, Frol, Mosvik og Ytterøy.
Kirkebygget er oppført av stein med takverk av tre. Årringene i tømmeret kan gi helt spesifikke år for felling, dette gjør at vi kan finne ut omtrent når kirken ble bygd. Undersøkelser av tømmeret i takverket viser at det ble felt vinteren 1166-67. Det er derfor sannsynlig at kirken sto ferdig i 1170. Hvis tømmeret ble felt i 1166-67, må oppmuringen av selve kirken ha startet en del år tidligere, trolig allerede i 1130. Koret var den delen av kirken som ble bygd først, siden dette er den eldste delen. Oktogonen er ikke en del av den opprinneluge kirken, men ble bygget til på østsiden av koret. Alstadhaug står derfor som eneste stenkirke i Trøndelag som fikk utvidet koret. Inspirasjonen til tilbygget kommer trolig fra oktogonen i Nidarosdomen.
Ammestua som er en del av den gamle prestegården er en viktig og gammel del av Alstadhaug. «Ammestua» er et navn bygget har fått i senere tid. Trolig var den tidligere en del av prestegården og ble brukt i den sammenheng. Den ligger på en annen plass i dag en den gjorde da den ble brukt som en del av prestegården. Og en undersøkelse av årringene viser at tømmeret til huset ble hogd vinteren 1747–48.
Mye av det tidlige kirkesystemet i Norge kommer fra England og deres dåpskirker (eller «minster» fra engelsk, av latin monasterium) med mange prester i få kirker. Utover på 1000-, 1100- og 1200-tallet endret dette seg til flere sokn. Det ble da én prest til hver kirke, ikke mange prester på en kirke som det var tidligere. I dag har vi prestegjeld hvor en prest dekker flere sokn. Dagens prest i Alstadhaug har et prestegjeld som omfatter både Alstadhaug og Ekne.
Scaposodus

Levevis

Disse billene har larver som lever i død ved.

Utbredelse

Artene lever i India.
Reit im Winkl

Reit im Winkl er en by og et vintersportssted i Landkreis Traunstein i regionen Oberbayern i delstaten Bayern i Tyskland. Det er ca. 2 600 innbyggere i Reit im Winkl (2008). Byen har flere ganger vært vertsby for verdenscuprenn i langrenn og kombinert.
Salten kraftsamband

Salten kraftsamband er en norsk kraftprodusent og kraftleverandør med hovedsete i Fauske kommune i Nordland.
Selskapet har åtte vannkraftverk med en middelproduksjon på 1770 GWh. Selskapet gikk i 1997 fra å være et rent produksjonsselskap til å også selge kraft til sluttbruker.
Skapelsen (Vatikanet)

Skapelsen er tittelen på motivet i takmaleriet i Det sixtinske kapell i Roma, malt i fresko av Michelangelo fra 1508–1512. 
Skapelsen viser hele ni ulike scener fra skapelsehistorien og frem til Noah. Tre for skapelsen av verden, tre for skapelsen av Adam, skapelsen av Eva og syndefallet, og tre for Noahs historie. Scenen der Gud gir liv til Adam er kanskje den mest kjente.
Skapelsen av Adam illustrerer den bibelske skapelsesberetningen fra første Mosebok der Gud puster liv i Adam, det første mennesket. Fresken er en del av en kompleks ikonografiske ordning, og er kronologisk den fjerde i rekken av paneler som viser episoder fra Første Mosebok .
Bare Bea

Handling

Bea er 16 år. Hun går i første vgs, hun skriver i skoleavisen og er den siste i venninnegjengen som ikke har hatt sex. Hun er forelsket i skolens kjekkeste, smarteste og kuleste; tredjeklassingen Daniel. Det viser seg at interessen er gjensidig, men venninnegjengen har ett problem: når man for første gang skal ha sex med noen, må man aldri gjøre det med noen man er forelsket i. Første gang blir nemlig alltid mislykket. Et problem for Bea, og det blir venninnen Mia som finner løsningen: Anders. Bea mister jomfrudommen sin til Anders, og er nå klar for Daniel. Etterhvert finner hun ut at det er Anders hun vil ha, men kommer han til å ville ta henne tilbake etter at hun har brukt han?
Kool

Kool er sigaretter med mentolsmak som ble innført for første gang i USA i 1933, som har markedsført seg mot den «sofistikert mann». I Norge er ikke mentolsigaretten tilgjengelig lenger, men i tobakksindustriens glansdager her hjemme, på 1960-tallet, markedsførte Gunnar Stenberg (nå Imperial Tobacco) sigaretten, med slagord som Tenn en King Kool. I reklamekampanjer ble den assosiert som ren, kjølig og frisk, da med tanke på mentolsmaken, som i teorien har en frisk og kjølig smak. Reklamer som tok for seg det ’rene’ og ’naturlige’ i produktene, var kanskje egnet til å innbille røykerne om å fortsette å røyke med god samvittighet. I reklamekampanjer for Kool kunne det nærmest virke som sigarettene var "sikre", på grunn av sin «naturlige» og friske smak. Mentolsigaretter har møtt motstand opp igjennom tidene, fordi det har blitt påstått at de er laget for å lokke yngre brukere med smak, som i dette tilfellet, Mentol. 
Det er usikkert hvorfor Imperial Tobacco stoppet salget av Kool. Men per 2008 finnes det likevel flere sigaretter med mentolsmak på det norske markedet, som Prince (sigaretter)Prince Mentol, Marlboro Mentol, Salem og Mento som også finnes som rulletobakk med navnet Mentolett. Med andre ord, alle tobaksselskapene i Norge (Conrad Langaard AS, Phillip Morris, Tiedemanns Tobakk, Imperial Tobacco) har sine sigaretter med mentol.
I USA, der Kool selges, er den største konkurrenten Newport, som også har mentolsmak. Kool må se seg slått av Newport, som er på topp 3 i USA.
Ole Jacob Bangstad

Offiser

Etter examen artium i 1935 tok Bangstad militær utdannelse ved Krigsskolen og ble løytnant i infanteriet i 1939.
Bangstad var kompanisjef i Trøndelag og Nord-Norge under felttoget i 1940, og ble siden major og kompanisjef for Fallskjermkompaniet (F kp 1) i den norske brigaden i Skottland 1943–1945. Ved krigens avslutning var han leder for Operasjon Waxwing, en sabotasjegruppe i Trøndelag.
Han ble kaptein i 1946, major i 1950, oberstløytnant og sjef for Krigsskolen i årene 1953 til 1957, oberst og generalinspektør for Heimevernet 1958–1966 og generalmajor 1964. Han var sjef for Distriktskommando Sørlandet 1966 – 1971 og generalinspektør for Hæren 1971 – 1979.

Idrettsleder

Bangstad hadde flere verv innen idretten, blant annet formann Norsk utvalg for skiskyting i årene 1960 – 1972, visepresident i det internasjonale forbundet for moderne femkamp og skiskyting i samme periode, visepresident i det internasjonale forbundet for moderne femkamp og skiskyting 1972 – 1976 og formann i Norges Idrettsforbund 1973 – 1984.
Han var æresmedlem av Det internasjonale skiskytterforbundet (IBU). Fra 1987 var Bangstad hovedstyremedlem i Special Olympics International, som organiserer idrett for psykisk utviklingshemmede.
Marie Dominique Auguste Sibour

Bakgrunn

Marie Dominique Auguste Sibour studerte teologi i presteseminarene i Viviers og St.-Charles i Avignon. Den 14. juni 1818 ble han presteviet. Han ble i 1817 overvikar ved Parisermisjonens menighet, of fikk i 1819 et domherreprebende i Pont-Saint-Esprit, og benyttet sjansen til å studere videre innen kirkerett. I 1838 ble han generalvikar i Nîmes.

Biskop

I 1839 ble han utnevnt av pave Gregor XVI til biskop av Digne og ble bispeviet den 25. februar 1840 av erkebiskopen av Aix, Joseph Bernet.

Erkebiskop av Paris

I oktober 1848 ble han etter engasjement fra det republikanske parti utnevnt til erkebiskop av Paris. Sibour deltok som erkebiskop av Paris fra 1848 ivrig i Frankrikes indre politiske liv. Han var opprinnelig republikaner, men ble vunnet for Napoleon IIIs sak og var deretter like ivrig for å tjene keiserdømmet. I 30. januar 1853 forrettet han ved bryllupet mellom keiser Napoleon III og Eugénie de Montijo, grevinnen av Teba. Denne hadde i 1849 overlatt ham Hôtel du Châtelet som erkebiskoppelig palass; den gamle bisperesidensen ved Notre-Dame var blitt stukket i brann under julirevolusjonen i 1830.
I 1854 var han tilstede i Roma da læren om Marias uplettede unnfangelse ble høytidelig proklamert av pave Pius IX. Han hadde etter pavens henvendelse i forkant svart at han mente at dogmatiseringen var inopportun, men støttet den likevel ved sitt nærvær.
Erkebiskop Sibour ble myrdet av en fanatiker som var motstander av dette dogme. Det skjedde i sognekirken Saint-Étienne-du-Mont i Paris og morderen var den suspenderte prest Jean-Louis Verger.
Kirkefolk som myrdes på grunn av morderens synspunkter på pavens læreutsagn eller kirkens ordninger er blant de sjeldnedere tilfeller. Verger avviste ikke bare den uplettede unnfangelse, men var også motstander av prestenes sølibat. Han var imidlertid en kranglevoren person som stadig hadde beklaget seg over sine tildelte oppdrag, og som ikke hadde klart seg i dem på grunn av sitt temperament. Rettssaken benyttet han for å gi uttrykk for sine forskjellige synspunkter og klagemål. Han ble funnet skyldig, og dømt til døden. Verger hadde overbevist seg selv at keiser Napoleon III ville benåde ham. Men dødsdommen ble eksekvert på La Roquette-fengslenes rettersted den 30. januar 1857, og timene før var han preget av redsel og panikk da ingen benådning kom.
Drammen kulturskole

Drammen kulturskole er en kommunal kulturskole med undervisning i de fleste musikkinstrumenter samt sang, teater, visuell kunst og dans. Kulturskolen er en avdeling under Virksomhet kultur i Drammen kommune. Øvrige avdelinger i virksomheten er Interkultur, Fritid og Drammensbiblioteket.
Drammen kulturskole holder til i kulturhuset Union Scene på Grønland i Drammen. Det mest av kulturskolens undervisningen foregår på Union Scene, men noe er også ute i bydelene.
Kulturskolen har våren 2010 totalt 33 ansatte og 700 elever. Tilbudet er primært rettet mot barn og unge bosatt i Drammen kommune.
Wendy Robie

Annet

Wendy var en utøvende langdistanseløper i sine yngre år. Hun er utdannet innen engelsk litteratur og har en akademisk grad innen emnet. Hun har en datter (f. 1967).
Saprosites

Utseende

Små (1,5 - 7 millimeter), slanke, litt flate, blanke eller halvmatte, rødbrune til svarte gjødselbiller. Hodet er stort og bredt, forkanten litt innbuktet i midten. Hode og pronotum er fint punktert, dekkvingene har rader av grove punkter. Pronotum er rektangulært sett ovenfra, dekkvingene jevnbrede, beina ganske korte.

Levevis

Svært lite er kjent om biologien til denne slekten, og larvene er ukjente. Voksen biller har blitt funnet under råtnende stokker, under bark på døde trær, og mellom løvstrø.

Utbredelse

Slekten er utbredt i varme områder over hele Jorda.
Neomicrus

Utbredelse

Arten lever i Indonesia, den er beskrevet fra "Damma Island", men det er litt uklart hvor dette er men mest sannsynlig Damar i Barat Daya-øyene, som er en del av de små Sundaøyene.
Taiwanstredet

Taiwanstredet eller Formosastredet er et 180 km bredt strede mellom det kinesiske fastland og øya Taiwan. Stredet regnes som den nordligste delen av Sør-Kina-havet, og lenger nordøst følger Øst-Kina-havet. På sitt smaleste er stredet 131 km bredt.
Provinsen Fujian er vest for stredet, og inn mot kysten på vestsiden er en rekke små øyer, hvorav de mest kjente er Quemoy, Amoy og Matsu. Mot øst er kysten av Taiwan, og litt utenfor dem ligger Pescadoresøyene. Havområdet er rikt på fisk. 
Stredet har vært åsted for en rekke militære konfrontasjoner mellom Folkerepublikken Kina og Republikken Kina etter den kinesiske borgerkrtigs siste dager i 1949 da Kuomintang-styrkene under general Chiang Kai-shek retirerte over stredet og etablerte sin regjering på øya. 
Elvene Minjiang og Jiulong renner ned i Taiwanstredet fra Fastlands-Kina.
Oppmuntret av reform og åpning-politikken under Kinas leder Deng Xiaoping begynte fiskere på begge sider med smugling. Mot slutten av 1900-tallet kom hundretusenmer av taiwanere som turister, på familiebesøk og som investorer til Fujian.
Den angelsaksiske krønike

Den angelsaksiske krønike er en samling av kildedokumenter som dekker angelsaksernes historie i Storbritannia i tidsrommet fra år 1 til 1154.. Det er en av de beste bevarte tekstene fra angelsaksisk litteratur. De fleste av dokumentene er sekundærkilder, og mye av materialet er basert på legender og fortellinger, og må derfor regnes som usikre kilder. Det er også noen førstehåndsskildringer av hendelser, og enkelte sider ved angelsaksisk historie er ikke belyst noe annet sted.
Det var vanlig å føre krøniker og annaler i middelalderen, både i den verdslige administrasjon og i klostrene. Mange av dem dekker først og fremst lokale hendelser og fenomener, mens hendelser lengre unna ikke blir nevnt. Dermed gir hvert enkelt dokument bare et snevert bilde av verden på et gitt tidspunkt. Den angelsaksiske krønike er en viktig kilde fordi den samler en rekke slike krøniker og annaler, og dermed kan man sette sammen et større bilde.
Ni manuskripter av krøniken er bevart, hvorav to er kopier og syv er forskjellige originalversjoner. Syv er skrevet på angelsaksisk, mens den siste er på en blanding av angelsaksisk og latin. Den siste, Peterborough Chronicle, inneholder tidlig mellomengelsk i tillegg til angelsaksisk. Den eldste er Parker Chronicle, navngitt etter Matthew Parker, som eide den. Denne eies nå av Corpus Christi College i Cambridge. Alle de andre eies av British Museum.
Urangaua

Utseende

Middelsstore, kraftige, mørkt gråbrune trebukker, dekkvingene med lys spiss. Antennene er litt kraftige og kortere enn kroppen. Pronotum er betydelig bredere enn langt, sekskanten med en tann midt på. Dekkvingene er nesten jevnbrede, kraftig og litt spredt punkterte. Beina er forholdsvis korte med kraftige, klubbeformede lår.

Levevis

Larvene lever i død ved.

Utbredelse

Artene er kjent fra det sørøstlige Brasil og nordlige Argentina.
Munnsår

Munnsår også kalt forkjølelsessår er sår i munnhulen, slimhinnen, og på tungen.
Munnsår kan oppstå som følge av psykiske traumer og stress, allergier, hudlidelser, bakterieinfeksjoner og virusinfeksjoner som herpes.

Behandling

Munnsår som har oppstått av bakterielle årsaker kan helbredes med organiske bakteriedrepende midler.
Sitron inneholder mye Vitamin C og er surt og dermed bakteriedrepende. Tygg skallet og sug inn saften, men ikke svelg. Kan evt. blande tannkrem med en dråpe sitronsaft og pusse gommene forsiktig og deretter direkte på såret med en tannbørste.
Ta kontakt med lege om såret ikke blir borte etter få dager, eller om det er mistanke om mer alvorlige årsaker.